Photo: Facebook/Airmalta .td_uid_2_60e6b94249a75_rand.td-a-rec-img{text-align:left}.td_uid_2_60e6b94249a75_rand.td-a-rec-img img{margin:0 auto 0 0} Il-Ministru għall-Finanzi Clyde Caruana qal li s-sitwazzjoni tal-Air Malta hi uġiegħ ta' ras kbira. Meta kien qed jitkellem fil-Parlament, Caruana stqarr id-diskussjonijiet mal-Kummissjoni Ewropea huma delikati. Il-Ministru kien qed jirreaġixxi għall-kritika li saret mid- Deputat Nazzjonalista Mario de Marco . Id-Deputat Nazzjonalista qal li l-għajnuna għall-Air Malta la qed tkun diskussa mal-Oppożizzjoni u lanqas mal-partijiet involuti. Huwa qal li l-Gvern qed jgħaffeġ waħdu bla konsultazzjoni. De Marco qal li rapporti fil-media qed jgħidu li t-talba tal-Gvern Malti ma ntlaqgħatx. Il-Kummissjoni qed tappella lill-Gvern biex jissottometti talba iżgħar għall-Air Malta. Hemm rapporti li qed jgħidu li t-talba li tista' tkun aċċettabbli għall-Kummissjoni Ewropea hi ta' €190 miljun, kompla jgħid de Marco. "Jien miftuħ li kemm 'il darba tingħalaq id-diskussjonijiet mal-Kummissjoni, niġi ngħarraf din il-kamra. Id-diskussjonijiet huma delikati," stqarr il-Ministru. "Tlajt darbtejn u dejjem intlabt li l-informazzoni tibqa' kunfidenzjali biex ma nippreġuddikax id-diskussjonijiet. Ċert li kieku kien l-Onor. de Marco kien ministru kien jagħmel l-istess kien jagħmel," kompla jgħid Caruana. Il-kwistjoni tal-Air Malta hija sensittiva. Il-finanzi fihom uġiegħ ta' ras, iżda l-Air Malta fiha uġiegħ ta' ras ikbar. Is-sitwazzjoni hija waħda diffiċli, ma jridx noħloq allarm żejjed iżda lanqas li ngħid li kollox miexi fuq ir-rubini. Il-kunsens jrid inġibu mill-Kummissjoni u mhux mill-parlament Malti. Ir-responsabilita' dik hi. Dik hi t- triq wieħed li jrid jieħu," nsista Caruana. Il-Gvern falla milli jippreżenta proposti konkreti għal Air Malta – PN Il-Partit Nazzjonalista fi stqarrija qal l-Gvern falla milli jippreżenta proposti konkreti. Huwa qal dan wara li rapport fuq il-mezzi tax-xandir qalu li l-Kummissjoni Ewropea qalet li l-pjan originali tal-Gvern Malti għall-għajnuna statali ma kienx kredibbli. Il-PN qal li huwa jinsab imħasseb minħabba l-inkompetenza tal-Gvern f'dan il-qasam u qed jitilef iż-żmein biex Air Malta titpoġġa fuq sisien sodi. Mario de Marco il-Kelliem għall-Finanzi qal li meta l-Ministru Clyde Caruana laħaq Ministru tal-Finanzi kien wiegħed li se joħroġ bi pjan onest u kredibbli iżda jidher li l-Gvern falla milli jagħmel dan. De Marco appella biex il-Gvern jieqaf iħalli lill-pajjiż fl-għama u jippubblika l-pjanijiet tiegħu. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60e6b94249d3b_rand.td-a-rec-img{text-align:left}.td_uid_3_60e6b94249d3b_rand.td-a-rec-img img{margin:0 auto 0 0}